**Všeobecne záväzné nariadenie obce Keť č. 4/2016 o úhradách za poskytované služby a úkony vykonávané obcou Keť**

Obec Keť v súlade ustanoveniami § 6 ods. 1 a § 4 ods. 3 zákona č. 369/1990 Zb. o obecnom zriadení v znení neskorších predpisov s poukazom na ustanovenia zákona NR SR č.18/1996 Z. z. o cenách v znení neskorších predpisov a ustanovenia Občianskeho zákonníka vydáva

**Všeobecne záväzné nariadenie o úhradách za poskytované služby a úkony vykonávané obcou Keť**

**§ 1  
Úvodné ustanovenia**

(1) Toto všeobecne záväzné nariadenie (ďalej „VZN“) upravuje jednotlivé služby a úkony vykonávané obcou, spôsob a výšku úhrady za ne.

(2) Služby a úkony sú vykonávané Obecným úradom v Keti a starostom obce, ako výkonným orgánom obce.  
(3) Všeobecne záväzné nariadenie sa nevzťahuje na úkony spoplatňované podľa zákona NR SR č.1/1998 ktorým sa mení a dopĺňa zákon NR SR č. 145/1995 Z. z.

(4) Ceny za poskytované služby a úkony vychádzajú z platnej právnej úpravy - zákona NR SR č. 18/1995 Z. z. o cenách a sú záväzné pre orgány obce Keť, Obecný úrad v Keti a všetky právnické a fyzické osoby, ktoré o tieto služby a úkony požiadajú.

**§2  
Poplatník**

(1) Poplatníkom je fyzická alebo právnická osoba, ktorá dala podnet na spoplatňovaný úkon, alebo v záujme ktorej bol takýto úkon vykonaný.

**§3  
Dohoda o cene**

(1) Dohoda o cene je v zmysle je dohodou o výške ceny a vznikne tým, že žiadateľ súhlasí s uvedenou cenou alebo tým, že požadovanú cenu zaplatí.

(2) Návrh ceny vychádza zo sadzobníkov (príloha č.1, príloha č. 2). ktoré sú neoddeliteľnou prílohou tohto VZN. Tieto sadzobníky úhrad - cien sú návrhom na uzavretie zmluvy podľa § 43a Občianskeho zákonníka a zverejňujú sa na úradnej tabuli a web stránke obce Keť.

**§4  
Splatnosť ceny**

(1) Cena je splatná týmito spôsobmi :  
a) ak je presne určená sadzobníkmi cien a poplatkov, je splatná pred poskytnutím danej služby, úkonu.  
b) ak je potrebné vykonať vyúčtovanie a výpočet skutočnej výšky ceny za dohodnutú  službu, cena je splatná po poskytnutí služby a výpočte presnej ceny za službu, úkon. V tomto prípade je na základe dohody medzi žiadateľom a poskytovateľom zložiť zálohu za poskytnutú službu, úkon.

(2) Cena sa platí do pokladnice obecného úradu v hotovosti, prípadne prevodom na účet obce pred poskytnutím služby. O úhrade do pokladnice obecného úradu sa vystaví platiteľovi doklad v súlade so zákonom NR SR č. 431/2002 Z. z. o účtovníctve v znení neskorších predpisov.

**§5  
Zmluvné vzťahy**

(1) Za obec Keť je oprávneným zástupcom na uzatváranie zmlúv starosta obce.

(2) V prípadoch jednorazového poskytovania služieb zo strany obce nemusí byť uzatváraná písomná zmluva. Pred poskytnutím služby postačuje ústna forma dohody o cene a jej úhrade. Ak nie je splnená čo len jedna z podmienok vyššie uvedených, vyžaduje sa dojednanie poskytnutia služby v písomnej forme.

(3) V prípade poskytovania opakovanej služby obcou sa vždy dojednáva písomná zmluva v súlade s platnou právnou úpravou Občianskeho zákonníka.

**§6  
Záverečné ustanovenia**

(1) Príjmy zo zmluvných vzťahov sú príjmami rozpočtu obce Keť.

(2) Ak sa v tomto všeobecne záväznom nariadení neustanovuje inak, postupuje sa vo veci úhrad cien podľa Občianskeho zákonníka a zákona NR SR č. 18/1996 Z. z. o cenách v znení neskorších predpisov.

(3) Kontrolu dodržiavania tohto nariadenia je oprávnený vykonávať hlavný kontrolór obce a zamestnanci obecného úradu na základe písomného poverenia starostu obce.

(4) Toto VZN schválilo Obecné zastupiteľstvo v Keti dňa 23. 6. 2016 uznesením č. 25/2016.

(5) Toto VZN nadobúda účinnosť 15-tym dňom od vyvesenia na úradnej tabuli obce.

Mgr. Péter Molnár v.r.

starosta obce

**Príloha č.1** k VZN č. 4/2016 o úhradách za služby a úkony poskytované obcou Keť

**SADZOBNÍK CIEN  
ZA POSKYTOVANÉ SLUŽBY A VYKONANÉ ÚKONY OBCOU KEŤ**

1. Vyhotovenie fotokópií :

a) formát A4 jednostranne 0,10 € b) formát A4 obojstranne 0,20 €

2. Poplatok za tlač dokumentov ( z rôznych nosičov – CD, USB ...)  
a) tlač čierno-biela ( 1 strana A4 ) 0,15 €   
b) farebná – text ( 1 strana A4 ) 0,30 €

3. Vyhlásenie v obecnom rozhlase (cena je uvedená za 1 vyhlásenie): a) podnikateľská ponuka spojená s predajom a predvolebné materiály politických strán 4,00 € b) pre obyvateľov obce na nekomerčné účely 1,00 €

4. Prenájom kultúrneho domu : a) veľká sála 10,00 €/hod b) malá sála 7,00 €/hod

5. Cintorínske poplatky: a) jednohrob 6,00 € b) dvojhrob 12,00 €

6. Prenájom domu smútku: 5,00 €/1 deň

7. Knižnica:  
 a) zápisné v obecnej knižnici: bez poplatku  
 b) upomienky:  
 1. prvá upomienka 0,50 €   
 2.druhá upomienka 1,00 €   
 3. tretia upomienka 1,50 €   
 c) poškodenie knihy 10,00 €   
 d) strata knihy: cena knihy

8. Ostatné služby: a) služby s traktorom 15,00 €/hod b) kosenie mot. kosačkou 7,00 €/hod c) vývoz fekálií 7,00€ d) betonová miešačka 5,00 €/deň e) rebrík 3,00 €/deň f) služby s čelným nakladačom 25,00 €/hod g) vlečka 5,00€/deň h) druhá a ďalšia kuka nádoba 25,00 €/ks

**Príloha č.2** k VZN č. 4/2016 o úhradách za služby a úkony poskytované obcou Keť

**SADZOBNÍK CIEN  
ZA ZAPOŽIČANIE A NÁHRADU RIADOV PRI POŠKODENÍ**

|  |  |  |
| --- | --- | --- |
| **Názov tovaru** | **Výpožičná cena**  **v EUR/ks** | **Náhrada pri poškodení,**  **strate a rozbití v EUR/ks** |
| Taniere | 0,10 € | 2,00 € |
| Misa pečienková | 0,10 € | 5,00 € |
| Misa na prílohu | 0,10 € | 1,00 € |
| Kompótová misa | 0,05 € | 1,00 € |
| Šalátová misa veľká | 0,10 € | 5,00 € |
| Príbor /lyžica,vidlička,nôž/ | 0,10 € | 1,50 € |
| Polievková misa | 0,10 € | 10,00 € |
| Košík na chlieb | 0,05 € | 1,00 € |
| Naberačka | 0,10 € | 2,00 € |
| Pohár na stopke | 0,10 € | 3,00 € |
| Pohár 1 dcl | 0,10 € | 1,00 € |
| Kávová šálka+lyžička | 0,10 € | 2,00 € |
| Pohár štamprlík | 0,05 € | 0,60 € |
| Váza | 0,05 € | 1,00 € |
| Plech na pečenie | 0,10 € | 1,00 € |
| Soľnička a cukornička | 0,05 € | 0,50 € |

**Zapožičanie obrusov :**

a) veľký obrus 1,00 €/1 ks

b) malý obrus 0,50 €/1ks

c) poškodenie alebo strata: cena nového obrusu

**Zapožičanie vybavenia na domáce rodinné oslavy :**a) stôl 0,50 € /1 ks   
b) stolička 0,30 € /1 ks